Meillä ja muualla

Kuinka paljon Suomessa on asukkaita tällä hetkellä? Entä 100 vuoden kuluttua? Millainen maa Suomi on muihin verrattuna? Onko kaikkialla Suomessa samanlaista?

**Projektiaiheet:**

1. Suomen väestö - nyt ja kohta
2. Suomi vs. maa X (pinta-alaltaan ja väkiluvultaan suuri)
3. Suomi vs. maa Y (pinta-alaltaan pieni)
4. Suomi vs. Ruotsi
5. Eurooppa vs. maanosa Z
6. Helsinki vs. oma kotipaikkakunta (tai esim. Helsinki-Sodankylä).

**Projektiohjeet:**

***Aiheet 2-6***

* Aiheissa 2, 3 ja 5 valitkaa X, Y ja Z omien kiinnostuksienne mukaan.
* Tutustukaa vertailtavilta alueilta löytyviin tilastotietoihin.
* Valitkaa hyödyllisemmät ja/tai mielenkiintoisimmat tiedot vertailtaviksi.
* Havainnollistakaa löytämiänne tietoja visuaalisesti Excelin avulla.
* Toteuttakaa tilastollinen tutkimus omaan aiheeseenne liittyen.
* Valmistakaa posteri/PowerPoint aiheesta.

***Aihe 1***

* Tavoitteena on esittää Suomen väkiluku mahdollisemman tarkasti tällä hetkellä ja mallintaa tulevaa väkilukua.
* Toteuttakaa tilastollinen tutkimus omaan aiheeseenne liittyen.
* Valmistakaa posteri/PowerPoint aiheesta.

**Suomen väestö – nyt ja kohta: vinkkimoniste**

1. Mitkä seikat vaikuttavat Suomen väkilukuun?
2. Tutustu Tilastokeskuksen sivustoon: <http://www.tilastokeskus.fi/tup/suoluk/suoluk_vaesto.html> .
3. Tutki Suomen väkiluvun kehitystä vuodesta 1900 alkaen.
	* Taulukoi tunnetut väkiluvut Excel-taulukkoon.
	* Piirrä Excelillä pistekuvaaja, jossa *x*-akselilla on vuosiluku ja *y*-akselilla on väestönmäärä. Lisää kuvaan trendiviiva (lineaarinen) ja valitse näytä kaava kaaviossa.
	* Tulkitse piirtämääsi kuvaa ja saamaasi yhtälöä.
4. Tutki viime vuosien syntyvyyttä.
	* Taulukoi tunnetut väkiluvut Excel-taulukkoon.
	* Piirrä Excelillä pistekuvaaja, jossa *x*-akselilla on vuosiluku ja *y*-akselilla on syntyneiden lasten lukumäärä. Lisää kuvaan trendiviiva (lineaarinen) ja valitse näytä kaava kaaviossa.
	* Tulkitse piirtämääsi kuvaa ja saamaasi yhtälöä.
5. Tutki vastaavasti viime vuosien kuolleisuutta.
6. Tutki vastaavasti viime vuosien maahanmuuttoa.
7. Tutki vastaavasti viime vuosien maastamuuttoa.
8. Tutki vastaavasti viime vuosien pakolaisten määrää.
9. Minkä arvioisit Suomen väkiluvuksi sadan vuoden kuluttua? Käytä apuna kohdan 3 kuvaajan lauseketta.
10. Kuinka monta lasta vuodessa syntyy arviosi mukaan sadan vuoden kuluttua? Perustele!
11. Kuinka monta ihmistä arviosi mukaan kuolee sadan vuoden kuluttua? Perustele!
12. Kuinka monta ihmistä enemmän muuttaa Suomeen kuin Suomesta pois sadan vuoden kuluttua?